Мама — самае прыгожае слова на зямлі! Мама — самы дарагі на свеце чалавек! Ніхто не ўмее так любіць, як мама, не ўмее так цярпець і ахвяраваць сабой, як мама! Мама! Матуля! Заплюшчыце вочы і прыслухайцеся. Дзе б вы ні знаходзіліся, пачуеце матулін голас. Чалавек усё жыццё памятае яго, памятае і матуліны ласкавыя рукі, матуліны прыгожыя песні, матуліны пяшчотныя вочы. Нашай гімназіі пашанцавала: у нас знаходзіцца адметны музей, у якім можна знайсці цікавыя звесткі пра мам, пра знакамітых жанчын Ваўкавышчыны.